Dirk Luther has taken his Restaurant Meierei at Alter Meierhof Vitalhotel in Glücksburg on the Baltic Sea to the pinnacle of German cuisine. 여행 플래너에 추가 Pa en seun sterf weens rookinaseming | Maroela Media
“ŉ 53-jarige man en sy seun is Saterdag dood nadat hulle rook ingeasem het van ŉ steenkoolvuur,” het kol. Sabata Mokgwabone, woordvoerder van die polisie, in ŉ verklaring gesê.
Mokgwabone het gesê die polisie is besorg oor sake wat gedurende hierdie tyd van die jaar aangemeld word wanneer persone sterf weens vure wat hulle maak. “Persone sterf soms weens nalatigheid. Die polisie raai die gemeenskap aan om versigtig te wees, veral wat stukkende elektrisiteitskabels betref, asook oorlaaide elektriese proppe, kortsluitings, swak berging van vlambare vloeistowwe en chemikalieë en kerse.”
Volgens hom word van die brande ook gestig weens onverskillige rokers. “ŉ Persoon kan dalk ŉ sigaret op ŉ meubelstuk of ŉ mat laat val. Dit smeul ure lank en wanneer iets uiteindelik aan die brand slaan, slaap die huishouding.”
Die polisie het gesê verskeie sake is aangemeld, insluitend ŉ 60-jarige man wat Donderdag in Wolmaransstad dood aangetref is met gebrande voete.
ŉ Man het ook in Klipgat doodgebrand. Die oorsaak van die brand is vermoedelik ŉ kers wat omgeval het.
Die polisie doen geregtelike doodsondersoeke in alle gevalle.
Nou wat het elektriese muurproppe, elektriese kabels of sigarette uit te waai met iemand wat langs ‘n steenkoolvuur sit en rook inasem? Niks word oor ventilasie gerep nie, wat sweerlik verantwoordelik was vir die sterftes nie!